kardosdrur/scandi-wiki huggingface dataset:
Oberpframmern

Oberpframmern er en kommune i Landkreis Ebersberg i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Glonn.

Oberpframmern ligger i region München.
US Open 2008

US Open 2008 var en tennisturnering, der blev spillet på hardcourt. Det var den 128. udgave af US Open og den fjerde og sidste Grand Slam-turnering i året. Turneringen blev afholdt på USTA Billie Jean King National Tennis Center i Flushing Meadows, New York City, USA, fra 25. august til 7. september 2008. Vinderne i singlerækkerne blev Serena Williams fra USA hos kvinderne og for femte gang i træk Roger Federer fra Schweiz.

Den eneste danske deltager, Caroline Wozniacki, blev slået ud i 4. runde af den andenseedede serber Jelena Jankovic, der senere tabte i finalen til Williams.

Mænd

Kvartfinaler

Semifinaler

Finale

Damer

Kvartfinaler

Semifinaler

Finale

Seedninger

Referencer 

2008
Tennis i 2008
Boston Marathon

Boston Marathon er et maratonløb i Boston i Massachusetts, USA. Løbet regnes i dag som et af verdens mest prestigefulde maratonløb. Det har været afholdt siden 1897, og er dermed verdens ældste maratonløb. Løbet afholdes hvert år på den tredje mandag i april, der i USA er kendt som Patriots' Day. Der deltager hvert år ca. 20.000 løbere, der gennemfører ruten gennem Bostons gader. 

Boston Marathon er et af de seks maratonløb, der udgør World Marathon Majors. De fem andre er Tokyo Marathon, London Marathon, Berlin Marathon, Chicago Marathon og New York City Marathon.

Kvalificering krav 
Boston marathon er specielt, ved at have krav til løbere som ønsker at deltage. For at deltage skal man have gennemført et godkendt marathonløb i en kvalificerende tid. Tiden ændres fra år til år og er afhængig af deltagerens alder ved løbsstart. Eksempelvis skulle en løber på 35-39 år have løbet i en tid under 3:10 for mænd og 3:40 for kvinder for at kunne ansøge om deltagelse til Boston Marathon i 2014. Det er dog ikke alle marathonløb, der er godkendte som kvalificerende og løbet skal ydermere være gennemført indenfor en vis periode forud for Boston Marathon.

Boston Marathon 2013 

En bombe blev sprængt 50 meter fra mållinjen 4 timer, 9 minutter og 44 sekunder efter løbet blev sat i gang. Kort efter springer en anden bombe længere nede af samme gade. Tre mennesker døde og og mindst 183 mennesker blev skadet ved eksplosionerne.

Eksterne henvisninger 

Officiel hjemmeside

Referencer 

Maratonløb
Marathon
Christophe Kempe

Christophe Kempe (født 2. maj 1975 i Aubervilliers, Frankrig) er en fransk håndboldspiller, der til dagligt spiller for den franske ligaklub Toulouse Union HB, som han skiftede til i 2001. Før dette spillede han for Bidasoa Irún i den spanske liga.

Landshold 
Kempe debuterede på det franske landshold i 1996 og har siden da spillet over 150 landskampe. Han var en del af holdet der blev europamestre i 2006 efter finalesejr over Spanien. Han var desuden en del af holdet der vandt guld ved OL i Beijing 2008 og ved VM i Kroatien 2009.

Eksterne henvisninger 
 Spillerinfo

Håndboldspillere fra Frankrig
USTA Billie Jean King National Tennis Center

USTA Billie Jean King National Tennis Center er et tennisanlæg beliggende i Flushing Meadows Park i Flushing, i New York City i bydelen Queens. Grand Slam tennisturneringen US Open bliver afholdt på anlægget hver år i august og september. Ifølge United States Tennis Association er anlægget det næststørste offentlige tennisanlæg i verden. Anlægget rummer 22 tennisbaner og yderliere 11 i den tilstødende park. Alle 33 baner har været belagt med DecoTurf hardcourt-underlag siden anlægget blev etableret i 1978.

Anlægget ligger lige over for Shea Stadium og er åbent for benyttelse i 11 måneder i året (lukket under dårlig vejr og i august/september pga. US Open) mod betaling af 16 $ pr. time.

Den 28. august 2006 blev USTA National Tennis Center genopkaldk som USTA Billie Jean King National Tennis Center. Det er det største og mest prestigefyldte sportsanlæg i verden, som er opkaldt efter en kvinde.

Noter 

US Open (tennis)
Tennisbaner
Olivier Girault

Olivier Girault (født 22. februar 1973 i Pointe-a-Pitre, Guadeloupe) er en fransk håndboldspiller, der til dagligt for ligaklubben Paris HB i sit hjemland. som han skiftede til i 2003. Han har spillet for klubben siden 1999 hvor han kom til fran den spanske ligaklub Bidasna Irún.

Landshold 
Girault har i mere end 10 år været en fast del af franske landshold, som han debuterede for i 1997. Her har han spillet mere end 200 kampe og var blandt andet på holdet der blev verdensmestre i 2001 og europamestre i 2006. I 2008 blev han desuden olympisk mester i Beijing.

Eksterne henvisninger 

 Spillerinfo 

Håndboldspillere fra Frankrig
Storkonflikten i 1998

Storkonflikten i 1998 startede efter en urafstemning, hvor der skete det overraskende, at man forkastede aftaler og det efterfølgende mæglingsforslag. Derved brød en omfattende strejke ud, ofte omtalt som gærkrisen. I fagforeningerne skal et forhandlingsforlig til afstemning blandt samtlige medlemmer, og for første gang siden 1956 stemte medlemmerne nej, trods alle fagforeningsledelsens anbefalinger. Dermed var storkonflikten en realitet fra 27 april.

Efter tre måneders forhandlinger havde chefforhandlerne fra CO-industri, Max Bæhring og Willy Strube fået aftalt bedre pensioner og højere løn til deres medlemmer i CO-Industri. 55,8 % af medlemmerne stemte dog nej til aftalen ud fra ønsket om en sjette ferieuge. Ca. 450.000 privatansatte nedlagde arbejdet 27. april 1998. Busserne gik ikke; postkasserne blev aflåst, da de ikke blev tømt. Aviserne udkom ikke, og butikkerne kunne ikke få varer kørt ud. Arbejdsgiverne varslede yderligere en lockout fra 5. maj for 45.000 butikansatte og 15.000 elektrikere.

6. maj greb Nyrup-regeringen ind og ophøjede et forslag til en lov, som lå tæt på resultatet af forårets overenskomstforhandlinger, der var nedstemt ved urafstemningen. De strejkende fik ingen sjette ferieuge; denne blev dog ved overenskomstforhandlingerne i 2000 en del af aftalen.

Under storkonflikten forårsagede de tomme brødhylder et sort marked for udenlandsk gær til markant højere priser. En nordmand fløj gær til København i et privatfly, helt gratis som en tak for alle de øl, nordmændene i tidens løb havde nydt i Danmark, fortalte han til fjernsyn.

Referencer

Eksterne henvisninger 
 

Danmark i 1990'erne
Begivenheder i 1998
Arbejdsmarkedet i Danmark
Daouda Karaboué

Daouda Karaboué (født 11. december 1975 i Abidjan, Elfenbenskysten) er en fransk håndboldspiller, der til dagligt spiller som målmand for ligaklubben Montpellier HB i sit hjemland. Han har tidligere været udlandsprofessionel i både Tyskland og Schweiz.

Landshold 
Karaboué debuterede på det franske landshold i 2004, og har været med til at vinde adskillige titler med holdet. Han er dog mest reserve for førstevalget Thierry Omeyer.

Landsholdstitler 
 EM i 2006
 OL i 2008
 VM i 2009
 EM i 2010
 VM i 2011

Eksterne henvisninger 

 Spillerinfo 

 

Håndboldspillere fra Frankrig
Håndboldspillere fra Montpellier HB
Håndboldspillere fra Toulouse HB
Personer fra Abidjan
Nordiske korthalefår

Nordiske korthalefår er en samlebetegnelse for de får, som fra forhistorisk tid  og langt op i historien var udbredt i Norden. I Danmark er de oprindelige korthalefår i historisk tid helt erstattet af importerede racer. På Island er korthalefårene derimod enerådende, og på færøerne helt dominerende. Også i Sverige, Norge og Finland findes korthalefår: kommercielle racer som Spælsau, Finuldsfår og Gotlandsk Pelsfår, og mindre stammer af gammel type. Den mest kendte er Gutefåret, som har betydelig udbredelse i Danmark som kulturhistorisk får.

Fåreracer
Michaël Guigou

Michaël Guigou (født 28. januar 1982 i Apt, Frankrig) er en fransk håndboldspiller, der til dagligt spiller for ligaklubben Montpellier HB i sit hjemland. Han har spillet for klubben hele sin professionelle seniorkarriere.

Landshold 
Guigou debuterede på det franske landshold i 2002, og var en del af holdet der blev europamestre i 2006 efter finalesejr over Spanien. Ved OL i Beijing 2008 vandt han også guld, denne gang efter fransk finalesejr over Island. Ved VM i Kroatien 2009 blev han verdensmester med det franske hold, og i finalen mod hjemmeholdet Kroatien blev han desuden topscorer. Han var også med til at vinde guld ved EM i 2010 og VM i 2011.

Landsholdstitler 
 EM i 2006
 OL i 2008
 VM i 2009
 EM i 2010
 VM i 2011 

OL 2012

EM 2014

VM 2015

VM 2017

Eksterne henvisninger 
 Michaël Guigou 

Håndboldspillere fra Frankrig
Thorkild E. Jensen

Thorkild Engell Jensen (født 22. marts 1950 i Ydby) er en dansk fagforeningsmand, som i perioden 2003-2012 var forbundsformand for Dansk Metal. Desuden var han formand for CO-industri, bestyrelsesmedlem i bl.a. Industriens Pension, LO og Lønmodtagernes Dyrtidsfond.

Eksterne henvisninger 
 Den Store Danske om Thorkild E. Jensen.

Referencer 

Formænd for Dansk Metal
Personer i Kraks Blå Bog
Tom Sterobo

Tom Sterobo (født 10. april 1967) er fodboldspiller og tidligere målmand for OB. Han debuterede for fynboerne i 1993, hvor han var anden målmand, til fordel for Lars Høgh. Han debuterede i en kamp mod B93 i en pokalkamp, hvor kampen endte 2-1 til OB. Han nåede at få 35 kampe på førsteholdet, indtil OB hentede Thomas Sørensen, hvor han derefter valgte at skifte klub. Han endte dermed samme år i FC Fredericia, hvor han fik 124 kampe for sønderjyderne.

Trænerkarriere 
Som målmandstræner for OB har Sterobo siden 2003 stået i spidsen for målmandstræningen, og har blandt andre trænet Anders Lindegaard, der debuterede på landsholdet den 7. september 2010.

I sommeren 2012 forlod han sin stilling som målmandstræner.

Privatliv 
I Sterobo-familien har der været stor tradition for at være målmand. Toms far, Finn Sterobo, har selv været målmand for OB, og mange mener at han har været en af de største, gennem tidernes løb. Toms storebror, Jan, har været landsholdsmålmand i vandpolo. Og Tom har så også selv været målmand, altså hos OB.

Referencer 

Fodboldtrænere fra Danmark
Fodboldtrænere fra Odense Boldklub
Personer fra Odense
Teksam

Teksam ApS er en mellemstor produktionsvirksomhed med hovedsæde i Hanstholm, Thy.  

Teksam blev grundlagt i 1979 af ingeniørerne Bent M.K. Holme og Per Søndergaard under navnet "I/S Teksam", og havde til formål at drive en rådgivende ingeniørvirksomhed med tilknyttet produktion af specialmaskiner.   

I dag er Teksam en verdensomspændende ingeniørvirksomhed, som konstruerer, producerer og monterer produktionssystemer til betonvareindustrien.

Eksterne henvisninger
www.teksam.com
Ingeniørvirksomheder i Danmark
Axis

Axis er en dansk NGO og ulandsorganisation, der er grundlagt i 1995.

Organisationen arbejder hovedsageligt i Sydamerika (Peru og Bolivia). Desuden har man i sommeren 2010 startet et projekt i Ghana i Afrika. I sit arbejde blandt økonomisk og socialt dårligt stillede befolkningsgrupper fokuserer Axis specielt på organisationsudvikling, uddannelse, sundhed og bæredygtig udvikling.

Axis hjælper fx beboerne på den peruanske ø Taquile i Titicaca-søen med at opnå selvejerskab over øens blomstrende turisme. Et andet eksempel er seksualundervisning i Bolivia, hvor viden blandt de unge om seksuelt overførte sygdomme og kvinderettigheder er minimal.

Axis er en medlemsorganisation, ledet af en medlemsvalgt bestyrelse med en lønnet administration. Antallet af medlemmer var i 2010 mere end 350.

Axis samarbejder med en række danske og udenlandske ulandsorganisationer, uddannelsesinstitutioner og faglige og sociale netværk. Derudover varetager Axis udsendelse af unge i uddannelsespraktik til sine samarbejdsorganisationer i Peru, Bolivia og Ghana. Hvert år sender Axis omkring 30 studerende af sted på praktikophold.

Eksterne links 
 Axis, NGO for uddannelse – officiel website

Ngo'er
Foreninger fra Danmark
Den tredje verden
Etableret i 1995
Internationale solidaritetsbevægelser
Ankerbutik

En ankerbutik er en større forretning, der indgår i et butikscenter. Ankerbutikken tiltrækker kunder til butikscenteret som helhed, og butikscentre planlægges derfor gerne således at kunderne naturligt føres forbi diverse specialforretninger på vej til og fra ankerbutikken. Små butikscentre har gerne kun én ankerbutik, mens større centre kan have flere.

Eksempler på ankerbutikker 

Butikker
Babettes Gæstebud (novelle)

Babettes Gæstebud er en fortælling af Karen Blixen. (eng. Babette's Feast) udkom på engelsk i 1950, hvor fortællingen – under pseudonymet Isak Dinesen – publiceredes i det amerikanske månedsmagasin Ladies' Home Journal.

Babettes Gæstebud er oversat til dansk af bibliotekar Jørgen Claudi, udkom i første danske udgave i 1952 på forlaget Fremad. Babettes Gæstebud er med i Skæbne-Anekdoter og er her oversat til dansk af Karen Blixen. Den antyder flere selvbiografiske træk. Titelpersonen Babette Hersant – petroløse, parisisk flygtning og gourmetkok på Café Anglais – gennemlever samme identitetstab, sjælesmerte og kunstnerrealisering som Karen Blixen. Babettes Gæstebud, der er et skoleeksempel på Karen Blixens fortællekunst, er baseret på det gradvist ophøjede og opbyggede spændingsfelt mellem det mytiske, det skæbnebetonede og det almenmenneskelige – og hvis åbenbaring er den ypperste gave, en indsigtsfuld fortæller kan give sine læsere.

Handlingsforløb 

Babettes Gæstebud foregår som hovedparten af Karen Blixens fortællinger i en historisk sammenhæng. Her i begyndelsen af 1870'erne, hvor fortællingen udspilles i den nordnorske ubetydelige by Berlevåg, hvortil en fransk kvinde har søgt tilflugt efter deltagelse i Pariserkommunen. Kvinden er Babette Hersant, og det er om hendes skæbne og det nordnorske miljø Blixen fortæller. Babette har været en berømt gourmetkok, men i det lille samfund kender ingen hende, og hun opretholder livet som husholderske for to ældre søstre, der er døtre af provsten. Efter en årrække sker det mirakuløse, at hun vinder 10.000 francs på en gammel lotteriseddel. 

Nu nærmer 100-års-dagen for søstrenes døde far sig. Babette beslutter sig for at lave en udsøgt middag på mindedagen. Men middagsgæsterne er fortrinsvis nordnorske bønder, der hverken har tradition for eller religiøs accept af gastronomi. Efter forretten, der nærmest er en hellig nadver, åbner de kulinariske nydelser for gæsternes accept og indbyrdes indsigt. Tidligere fjendskaber opløses, og forståelse, lykke og forløsning, som provsten prædikede, breder sig i kraft af de himmelske kulinariske nydelser.

Filmatisering 

Fortællingen Babettes Gæstebud blev i 1987 filmatiseret efter manuskript af Gabriel Axel, der også var instruktør. Gourmetmenuen, der udgør en betydningsfuld del af fortællingen, er filmens omdrejningspunkt. Selve menuen og retterne er beskrevet i fortællingen, men uden angivelse af tilberedning. Den blev overladt til chefkok Jan Cocotte-Pedersen fra restauranten La Cocotte i København. Filmen blev som første film i dansk filmhistorie præmieret med en Oscar for bedste fremmedsprogede film.

Fodnoter

Eksterne henvisninger 
 Babettes Gæstebud på Litteratursiden.dk 
 Analyseartikel om Babettes Gæstebud på Litteratursiden.dk 
 Vurderende tanker om Babettes Gæstebud  på Bogrummet.dk 
 Babettes Gæstebud på Britannica.com 

Litteratur i 1952
Litteratur fra Danmark
Noveller
Audi Coupé

Audi Coupé var en sportscoupé fra Audi på basis af Audi 80, bygget i to modelgenerationer.

Den første generation, Audi Coupé B2, blev bygget mellem 1980 og 1988, og dens efterfølger Audi Coupé B3 mellem 1988 og 1996. Coupé B3 dannede også basis for den mellem 1991 og 2000 byggede Audi Cabriolet. Efter et facelift i 1991 blev modellen betegnet type 8B.

Topmodellen af B3, Audi Coupé S2, ydede 162 kW (220 hk) og senere 169 kW (230 hk), og havde en topfart på . Præstationerne var på grund af den femcylindrede turbomotor meget sportslige og sammenlignelige med BMW M3.

Mellem 1970 og 1976 solgtes under modelbetegnelsen Audi 100 Coupé S en coupé på basis af Audi 100 C1; betegnelsen Audi Coupé blev dog kun benyttet på varianterne af Audi 80.

Modelgenerationerne i overblik

Eksterne henvisninger 

 
Store mellemklassebiler
Coupéer
Forhjulstrukne biler
Biler introduceret i 1980
Biler fra 1980'erne
Biler fra 1990'erne
Oldenor

Oldenor er en sø i nærheden af Nordborg på Als. Oprindelig var Oldenor en fjordarm, som formentlig i slutningen af 1700-tallet blev afsnøret var havet ved en dæmning. Det afvandede areal blev i mange brugt til landbrug, indtil man i 1980'erne opgav korndyrkningen.

Nordborg Kommune, Sønderjyllands Amt og Skov og Naturstyrelsen genskabte i 1993 søen i et stort naturgenopretningsprojekt. Søen er nu ca 1,5 km lang og 0,5 km bred og dækker et areal på 48 ha. Søen og de omkringliggende engarealer og kratskove ejes af staten og administreres af Gråsten Statsskovdistrikt.

Adgang
Der er anlagt en P-plads ved vejen mellem Mjels og Oksbøl. Fra udsigtspladsen ved P-pladsen og den anlagte sti langs sydsiden af søen er der fin oversigt over det landskabet. 
Man kan også køre over Dyvig og dreje fra til venstre lige før lystbådehavnen. Man kommer så ned til vestenden af Oldenor og kan gå af en sti syd om søen (op til den anden plads).

Fugleliv
Søen udviklede sig hurtigt til et spændende naturområde. Det er i dag en af det østlige Sønderjyllands vigtigste fuglelokaliteter, som yngle- og rasteplads for en lang række fuglearter.

Der er dukket flere nye ynglefugle op ved søen de seneste år. Således holder både isfugl, vandrikse og fiskehejre til ved søen om sommeren.

Også for rastende fugle er Oldenor en meget vigtig sø. Både antallet af grågæs og troldænder er steget så man nu kan være heldig at se mere end 1.000 af hver art i søen i vinterhalvåret.
Siden søen blev etableret i 1993 er den langsomt ved at stabilisere sig, og vegetationen er blevet mere frodig. Det kan ses på ændringen i sammensætningen af fuglearter ved søen. Alt i alt er der både flere ynglende og flere rastende fugle end tidligere, så den samlede konklusion må være at Oldenor er en bedre fuglelokalitet end nogensinde før.
Det bedste sted at iagttage de mange fugle er fra udsigtpunktet med fugletavle og bænke tæt på p-pladsen ved vejen mellem Mjels Vig og Nordborg.

Eksterne henvisninger 
Fugle ved Oldenor 2005
Fugle 1999 

Lokaliteter på Als
Søer i Sønderborg Kommune
Groenlo

Groenlo (Grol, Grolle) er en by i det østlige Nederland nær den tyske grænse. Den ligger i provinsen Gelderland. Byen har 10.062 indbyggere (2007).

Kilder 

Byer i Gelderland
Tidligere kommuner i Gelderland
7-mands fodbold under sommer-PL 2008

7-mands fodboldturneringen under Sommer-PL 2008 i Beijing, bliver afholdt 8. – 16. september 2008. Der bliver først spillet et gruppespil med 4 hold i hver pulje. De to øverste hold i hver gruppe går videre til semifinalerne.

Indledende runde

Gruppe A

Gruppe B

Semifinaler

Broncekamp

Finale

Medaljer 

Sommer-PL 2008
Fodboldturneringer
Slovakiske Socialistiske Republik

Den Slovakiske Socialistiske Republik (slovakisk: Slovenská socialistická republika; forkortet SSR)eksisterede fra 1969 til 1990 og var det officielle navn på den del af Tjekkoslovakiet der udgør Slovakiet i dag. Navnet blev brugt fra 1. januar 1969 til marts 1990.

Historie 
Efter Foråret i Prag i 1968 blev lieberale reformer stoppet og siden tilbageført. Den eneste undtagelse var føderaliseringen af landet. Den tidligere centraliserede stat blev delt i to enheder: Tjekkiske Socialistusje Republik og Slovakiske Socialistiske Republik ved Føderationens grundlov af 28. oktober 1968, der trådte i kraft 1. januar 1969. Nye nationale parlamenter (det Tjekkiske nationale råd og det Slovakiske nationale råd) blev dannet og det gamle parlametn i Tjekkoslovakiet blev omdøbt til "Føderale samling" og blev delt i to kamre: Folkets hus (cz:Sněmovna lidu / sk:Snemovňa ľudu) og Nationernes hus (cz:Sněmovna národů / sk:Snemovňa národov). Der blev skabt meget komplicerede afstemningsregler.

Føderaliseringen var dog kun formelt, al reel magt blev beholdt af det kommunistpartiet. Det forøgede antal parlamenter tilvejebragte meget praktisk flere positioner til partimedlemmer, selv om deres rolle kun var symbolsk.

Efter the socialismens fald i Tjekkoslovakiet, blev ordet "socialistiske" droppet i navnet på de to republikker, fx blev Slovakiske Socialistiske Republik omdøbt til Slovakiske Republik (stadig som en del af Tjekkoslovakiet).

Det komplicerede parlamentariske afstemningssystem (der var de-facto fem forskellige organer, der hver havde vetoret) blev beholdt efter socialismens fald, hvilket komplicerede og forsinkede politiske beslutninger mens der foregik radikale ændringer i økonomien.

Senere i 1993, blev den Slovakiske Republik en uafhængig stat og tog officielt navnet Slovakiet som kort form.

Eksterne links 
 Grundlov (tjekkisk) 

Socialistiske Republik
Tjekkoslovakiet
Slaget ved Resaca

Slaget ved Resaca var en del af Atlanta-kampagnen i den amerikanske borgerkrig. Slaget stod i Gordon County og Whitfield County i Georgia mellem den 13. maj og den 15. maj 1864. Det endte uden en vinder.

Slaget blev udkæmpet af Unionens William Tecumseh Sherman og hans vestlige hære mod Joseph E. Johnston og hans konfødererede Army of Tennessee. De samlede tab (dræbte og sårede) var på 5.547: 2.747 til Unionen og 2.800 til konføderationen.

Johnston havde trukket sig tilbage fra Rocky Face Ridge til bakkerne omkring Resaca. Shermans folk krydsede Etowah floden med netop leverede Cumberland pontoner og rykkede frem mod Johnstons position.

Den 13. maj afprøvede Unionstropperne de konfødererede linjer for at fasslå deres placerng. Den næste dag kom det til kamp i fuld skala, og Unionens tropper blev slået tilbage de fleste steder, undtagen på de konfødereredes højre flanke, men Sherman udnyttede ikke fuldt ud sin fordel. Den 15. maj fortsatte slaget uden at nogen af siderne kom nogen vegne, før Sherman sendte en styrke over Oostanaula floden ved Lay’s Ferry mod Johnstons jernbaneforsyningslinje. Ude af stand til at stoppe denne manøvre måtte Johnston trække sig tilbage.

Referencer 
 National Park Service beskrivelse af slaget 
 Animeret fortælling om slaget ved Atlanta 

Slag i den amerikanske borgerkrig i Georgia
Slaget ved New Hope Church

Slaget ved New Hope Church blev udkæmpet den 25. og 26. maj 1864 mellem William Tecumseh Shermans unionsstyrke og Joseph E. Johnstons konfødererede styrker. Sherman forsøgte at udmanøvrere Johnston, men det mislykkedes. Han sendte da Joseph Hookers styrke frem for at angribe Johnston, men havde ikke opdaget, at Johnston havde en større styrke til rådighed. Hookers styrker blev besejret og havde store tab.

Efter at Johnston havde trukket sig tilbage til Allatoona Pass den 19.-20. maj, vurderede Sherman, at det formentlig ville koste dyrt at angribe Johnston dér, så han besluttede at manøvrere rundt om Johnstons venstre flanke og få et forspring mod Dallas. Johnston forudså Shermans træk og mødte unionsstyrken ved New Hope Church. Sherman antog fejlagtigt, at Johnston kun havde en beskeden styrke på stedet og beordrede generalmajor Joseph Hookers korps til at angribe. Korpset blev alvorligt tilredt. Den 26. maj gravede begge sider skyttegrave, og der var forpostfægtninger dagen igennem. Ved slagets afslutning rapporterede den konfødererede kaptajn Samuel T. Foster, at 703 unionssoldater var blevet dræbt, og at 350 var taget til fange. Kampene den følgende dag omfattede slaget ved Pickett's Mill.

Referencer 

 National Park Service CWSAC webpage for New Hope Church 
 Animeret beretning om slaget ved Atlanta 

Atlanta
Slag i den amerikanske borgerkrig i Georgia
Ungarske revolution i 1848

Den Ungarske revolution i 1848 var en af mange revolutioner dette år og nært knyttet til de andre revolutioner i det habsburgske område. Revolutionen i Ungarn voksede til en krig for uafhængighed fra habsburgsk styre.

Mange af lederne og deltagerne inklusiv Lajos Kossuth, István Széchenyi, Sándor Petőfi og József Bem, er blandt de mest respekterede nationale figurer i ungarns historie i dag. Dagen for udbruddet af revolutionen, 15. marts, er en af Ungarns tre nationale helligdage.

Vigtige personer under den Ungarske revolution 
 Józef Bem
 Henryk Dembiński
 Lajos Kossuth
 Sándor Petőfi
 István Széchenyi
 Józef Wysocki
 Artúr Görgey
 Lajos Batthyány

Referencer 

Revolution i 1848
Revolutioner
Begivenheder i 1848